cyanic-selkie/wikianc huggingface dataset:
মানকাচর মহাবিদ্যালয়
সংক্ষিপ্ত ইতিহাস
ভারতে স্বাধীনতা লাভের ২৪ বছর পরে ১৬জুলাই, ১৯৭১য়ে মানকাচর মহাবিদ্যালয় প্রতিষ্ঠাপিত হয়। দক্ষিণ শালমারা-মানকাচর জেলার এটিই একমাত্র প্রাদেশীক উচ্চশিক্ষার অনুষ্ঠান। মাত্র ৭৯ জন শিক্ষার্থী নিয়েআরম্ভ হওয়া এই মহাবিদ্যালয় বর্তমানে এক বৃহৎ শিক্ষাপ্রতিষ্ঠান।  ১৯৯৯ সালে এই মহাবিদ্যালয়ে বিজ্ঞান শাখা মুক্ত হওয়ায় এর ইতিহাসে এক নতুন পৃষ্ঠা সংযোজিত হয়।
সুবিধাসমূহ
এই মহাবিদ্যালয়টির আয়তন ১৬.১০ একর (আনুমানিক)। এখানে কলা এবং বিজ্ঞান শাখায় শিক্ষাদানের জন্য অনেকগুলি ভবন আছে। স্নাতক পর্যায়ে এখানে ছয়টা বিভাগ পাঁচটা বিষয়ক প্রধান বিষয় হিসাবে শিক্ষাদান করে। সাথে এখানে গুয়াহাটি বিশ্ববিদ্যালয়ের IDOL এবং  KKHOUর অধীনে অনেকগুলি বিষয়ে স্নাতকোত্তর শিক্ষা লাভেরও সুবিধা আছে। এই মহাবিদ্যালয়ে থাকা অন্য সুবিধাসমূহ হল- একটি স্থায়ী গ্রন্থাগার, একটি ছাত্রীনিবাস, জিম, comunity information center, কম্পিউটার প্রশিক্ষণ কেন্দ্র, স্মার্ট ক্লাসরুম, অত্যাধুনিক কনফারেন্স রুম, বাস্কেটবল ফিল্ড, মহাবিদ্যালয় ক্যান্টিন ইত্যাদি।
শিক্ষা
মহাবিদ্যালয়টিতে নিচে দেয়া বিভাগসমূহে শিক্ষা প্রদান করা হয়:
ফির ভি না মানে...বাদতামিজ দিল
ফির ভি না মানে... বদতামিজ দিল (বাংলা: এখনও একমত নয় . . একটি অপমানকর হৃদয় ) হল একটি ভারতীয় মিউজিক্যাল-রোমান্টিক সিরিজ যা মূলত স্টার প্লাসে ২৯ জুন ২০১৫ এ একটি টেলিভিশন প্রোগ্রাম হিসাবে প্রকাশিত হয়েছিলো। এবং এটি ২৮ সেপ্টেম্বর ২০১৫ থেকে ১৮ নভেম্বর ২০১৫ পর্যন্ত ডিজিটাল প্ল্যাটফর্ম হটস্টারে চলে যাওয়ার আগে ২৬ সেপ্টেম্বর ২০১৫ পর্যন্ত চলেছিল। সিরিজটিতে অভিনয় করেছেন পার্ল ভি পুরি এবং অস্মিতা সুদ।
পটভূমি
গল্পটি আবির মালহোত্রা, একজন সফল এবং মনোমুগ্ধকর রকস্টার এবং মেহের পুরোহিতকে ঘিরে আবর্তিত হয়েছে। কলেজ চলাকালীন, আবীর একটি সরল, বুদ্ধিমান এবং সুন্দর মেয়ে মেহেরকে তার নজর দেয় এবং তারা পরবর্তীকালে অল্প বয়সে বিয়ে করে এবং তারপর বিবাহবিচ্ছেদ হয়। আট বছর পর, মেহের তার জীবনে ফিরে আসে যে মিউজিক চ্যানেলের জন্য তিনি গান করেন তার নতুন সিইও হিসেবে। আবির প্রথম সিজনে তাদের প্রেমের গল্প বলার সিদ্ধান্ত নেয়।
সুমন লামা
সুমন লামা (सुमन लामा, Suman Lama; জন্ম: ৯ মার্চ ১৯৯৬) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বুটবল লুম্বিনি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন।
২০১৩–১৪ মৌসুমে, নেপালি ক্লাব সংকটা বয়েজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা বয়েজের হয়ে ৫ মৌসুম অতিবাহিত করার পর ২০১৮–১৯ মৌসুমে তিনি নেপাল পুলিশে যোগদান করেছেন। ২০২১–২২ মৌসুমে, তিনি নেপাল পুলিশ হতে নেপালি ক্লাব বুটবল লুম্বিনিতে যোগদান করেছেন। ২০১৮ সালে, সুমন নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৬ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৯ ম্যাচে ১টি গোল করেছেন।
প্রারম্ভিক জীবন
সুমন লামা ১৯৯৬ সালের ৯ই মার্চ তারিখে নেপালের সাসাপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুমন নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুমন ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন।
২০১৬ সালের ১৩ই জানুয়ারি তারিখে, ১৯ বছর, ১০ মাস ও ৪ দিন বয়সে, ডান পায়ে ফুটবল খেলায় পারদর্শী সুমন শ্রীলঙ্কার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় নবযুগ শ্রেষ্ঠের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নেপাল ১–০ গোলের ব্যবধানে জয়লাভ করেছিল। নেপালের হয়ে অভিষেকের বছরে সুমন সর্বমোট ৫ ম্যাচে অংশগ্রহণ করেছেন।
গৌণ গ্রহরাশি
গৌণ গ্রহরাশি (ইংরেজি:Minor Planets) হল সূর্যকে কেন্দ্র করে ঘূর্নায়মান আকৃতিতে ক্ষুদ্র সৌরজগতের সাধারণ কিছু জ্যোতির্বস্তু।, এরা বিশাল গ্রহ কিংবা ধূমকেতু কিছুই নয়।
গৌণ গ্রহরাশির তালিকায় যে জ্যোতির্বস্তু গুলো আসতে পারে তা হলো বামন গ্রহ, গ্রহাণু, ট্রজানস, সেন্টর, কুইপার বেল্টের বস্তু সমূহ এবং ট্রান্স নেপচুনিয়ান বস্তু সমূহ। প্রথম ক্ষুদ্র গ্রহ সেরেস আবিষ্কৃত হয় ১৮০১ সালের ১লা জানুয়ারি।আবিষ্কারের পর প্রায় পঞ্চাশ বছর পর্যন্ত একে গ্রহ ভাবা হতো।
২০০৬ সালের পূর্বে আন্তর্জাতিক এস্ট্রোনোমিকাল ইউনিয়ন ক্ষুদ্র গ্রহ শব্দটি ব্যবহার করতো, কিন্তু ২০০৬ সালে এক আলোচনার মাধ্যমে ক্ষুদ্র গ্রহ এবং ধূমকেতুকে যথাক্রমে বামন গ্রহ এবং সৌর ক্ষুদ্রাংশ নামে অভিহিত করা হয় । কোনো ক্ষুদ্র গ্রহ কে বামন গ্রহ বলা হবে যদি কিনা এর নিজস্ব মাধ্যাকার্ষন শক্তি hydrostatic equilibrium অর্জনে যথেষ্ট হয়।এর আকৃতি উপবৃত্তাকার। এটি ছাড়া অন্য সকল ক্ষুদ্র গ্রহ কিংবা ধূমকেতু সৌর ক্ষুদ্রাংশ হিসেবে অভিহিত হয়।
গৌণ গ্রহরাশির শ্রেণীবিন্যাস
আমাদের এই সৌর জগতে লক্ষাধিক ক্ষুদ্র গ্রহ এ পর্যন্ত আবিষ্কৃত হয়েছে, আরো অনেক ক্ষুদ্র গ্রহ আবিষ্কার হচ্ছে প্রতি মুহূর্তে। ক্ষুদ্র গ্রহ কেন্দ্র পর্যবেক্ষণ করে ১০২ মিলিয়নের বেশি ক্ষুদ্র গ্রহের সন্ধান পাওয়া গেছে যার ভিতর ৬১৯,০০০ ইতোমধ্যে তালিকাভুক্ত। বিভিন্ন ধরনের ক্ষুদ্র গ্রহের বর্ণনা নিচে দেওয়া হলো,
এছাড়া সেন্টর, কুইপার বেল্ট বস্তুসমূহ এবং ট্রান্স নেপচুনিয়ান বস্তু সমূহ এই ক্ষুদ্র গ্রহের অংশ।
নামকরণ
প্রথম দিকে এগুলোর নামকরণ করা হতো গ্রীক কিংবা রোমান পুরান থেকে। ১লা জানুয়ারী ১৮০১ তারিখে ইতালীয় জ্যোতির্বিদ গুইসেপ্পি পিয়াজ্জি কর্তৃক আবিষ্কৃত চেরেস ফেরদিনানদিয়া নামীয় গৌণ জ্যোতিষ্কের নাম রাখা হয়েছিল রোমান দেবী চেরেস-এর নামানুসারে। ইনি অঙ্কুরোদ্গম, ফসল ফলানো এবং মাতৃস্নেহের দেবী। "ফেরদিনানদিয়া" এসেছে নেপলস ও সিসিলি'র রাজা ৪র্থ ফার্দিনান্দ-এর নামানুকরণে। । তিনি এর নাম রাখেন চেরেস ফেরদিনানদিয়া যদিও তা সচরাচর সংক্ষেপে "চেরেস" নামে আখ্যায়িত। চেরেস নামের উৎস হচ্ছেন রোমান দেবী চেরেস
পরবর্তী কালে বিখ্যাত ব্যক্তি, সাহিত্যিক ব্যক্তিবর্গ, আবিষ্কারকদের স্ত্রী/সন্তান এমনকি টিভি চরিত্র থেকেও নাম নেওয়া হতো। পৌরাণিক নামের বাইরে সর্ব প্রথম যে নাম দেওয়া হয় তা হলো ২০ মাসালিয়া।, এটা গ্রীক শহর মার্সেইলস এর নামানুসারে দেওয়া হয়।মানুষের মধ্যে সর্বপ্রথম দেওয়া হয় তৃতীয় নেপলিয়ন এর স্ত্রী ইউজেনিয়ার নামানুসারে ৪৫ ইউজেনিয়া।, কিন্তু অনেক দিন ধরে শুধু মেয়েদের নামই ব্যবহার করা হতো নামকরণের ক্ষেত্রে ।পুরুষের মধ্যে সর্বপ্রথম আলেক্সান্ডার ভন হামবল্ট এর নামানুসারে ৫৪ আলেক্সান্দ্রা রাখা হয়। ক্ষুদ্র গ্রহদের নামকরণ নিয়ে অনেক অনেক কাহিনি এবং বিস্ময়কর গল্প প্রচলিত আছে।
ও-র্গ্যান-দ্গে-লেগ্স-র্নাম-র্গ্যাল
ও-র্গ্যান-দ্গে-লেগ্স-র্নাম-র্গ্যাল (১৭৯১-১৮৪০) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম পে-গ্লিং-র্গ্যাল-স্রাস  উপাধিধারী লামা ছিলেন।
দিন তন্তি
দিনা থান্তি (Daily Mail; ডেইলি থানথি নামে পরিচিত) একটি তামিল ভাষার দৈনিক পত্রিকা। দিনা থান্তি হ'ল ভারতের বৃহত্তম দৈনিক তামিল ভাষায় মুদ্রিত দৈনিক এবং প্রচলন অনুসারে ভারতের সমস্ত দৈনিকগুলির মধ্যে নবম বৃহত্তম। এটি ভারতের ১৬টি শহরে ছাপা হয় এবং দুবাইয়ে একটি আন্তর্জাতিক সংস্করণও প্রিন্ট করে।
ও-র্গ্যান-দ্গে-লেগ্স-র্নাম-র্গ্যাল
সংক্ষিপ্ত জীবনী
ও-র্গ্যান-দ্গে-লেগ্স-র্নাম-র্গ্যাল ১৭৯১ খ্রিষ্টাব্দে ভূটানের বুমথাং অঞ্চলে স্প্রা-ম্খার নামক স্থানে জন্মগ্রহণ করেন। কুন-ব্জাং-ব্স্তান-পা'ই-র্গ্যাল-ম্ত্শান  নামক ষষ্ঠ পে-গ্লিং-গ্সুং-স্প্রুল  উপাধিধারী অবতারী লামা তাকে ব্স্তান-'দ্জিন-স্রিদ-ঝি-র্নাম-র্গ্যাল  নামক চতুর্থ পে-গ্লিং-র্গ্যাল-স্রাস  উপাধিধারী লামার পুনর্জন্ম রূপে চিহ্নিত করেন।
দিন তন্তি
ইতিহাস
দিনা থান্তি ১৯৪২ সালে এস পি আদিথানার কর্তৃক মাদুরাইয়ে প্রতিষ্ঠিত হয়েছিল।
প্রচলন
এই দৈনিক পত্রিকাটি ভারতের ১৬টি শহর, যেমন বেঙ্গালুরু, চেন্নাই, মুম্বই, পন্ডিচেরি, কোয়েম্বাটুর, কুদ্দালোর, দিন্দিগুল, ইরোদ, মাদুরাই, নাগেরকোয়েল, সেলাম, থানজাবুর, তিরুচিরাপল্লী, তিরুনেলবেলি, তিরুপুর এবং ভেলোর থেকে প্রকাশিত হয়। ২০১৫ সালের দ্বিতীয়ার্ধে, সংবাদপত্রটির প্রচার ছিল ১,৭১৪,৭৪৩ অনুলিপি।
মধ্য প্রাচ্যের বাজারের জন্য সংযুক্ত আরব আমিরাতের দুবাইয়ে একটি আন্তর্জাতিক সংস্করণ ছাপা হয়।
২০২৩ ফিফা মহিলা বিশ্বকাপ
২০২৩ ফিফা মহিলা বিশ্বকাপ ফিফা মহিলা বিশ্বকাপের ৯ম আসর। যা ফিফা কর্তৃক আয়োজিত জাতীয় মহিলা ফুটবল দলগুলির জন্য চতুর্বার্ষিক বিশ্ব চ্যাম্পিয়নশিপ। টুর্নামেন্টটি অস্ট্রেলিয়া ও নিউজিল্যান্ড যৌথভাবে আয়োজন করবে, এতে প্রথমবারের মতো ফিফা মহিলা বিশ্বকাপে দুটি আয়োজক দেশ থাকবে এবং ২০২৩ সালের ২০ জুলাই থেকে ২০ আগস্ট পর্যন্ত অনুষ্ঠিত হওয়ার কথা রয়েছে। ২০২৩ সালের এই টুর্নামেন্টে মহিলা বিশ্বকাপ ২৪ থেকে ৩২ টি দলে উন্নীত হবে।
মার্কিন যুক্তরাষ্ট্র ডিফেন্ডিং চ্যাম্পিয়ন, ২০১৫ এবং ২০১৯ সালে আগের দুটি টুর্নামেন্ট জিতেছে।
আয়োজক নির্ধারণ
১৯ ফেব্রুয়ারি ২০১৯, ফিফা আয়োজক নির্ধারণের জন্য বিডিং পর্ব শুরু করে। প্রতিযোগিতা আয়োজনে আগ্রহী সদস্য অ্যাসোসিয়েশনগুলিকে ১৫ মার্চের মধ্যে আগ্রহের একটি ঘোষণা জমা দিতে হবে এবং ১৬ এপ্রিলের মধ্যে সম্পূর্ণ বিডিং নিবন্ধন প্রদান করতে হবে, এরূপ ঘোষণা করা হয়েছিল। যাইহোক, ৩১ জুলাই প্রতিযোগিতা ৩২টি দলে প্রসারিত হওয়ায় ফিফা বিডিং টাইমলাইন সংশোধন করেছিল ও আয়োজনে আগ্রহী অন্যান্য সদস্য অ্যাসোসিয়েশনগুলির কাছে ১৬ আগস্ট পর্যন্ত আগ্রহের ঘোষণা জমা দেওয়ার সময় ছিল, নতুন সদস্য অ্যাসোসিয়েশনগুলির সম্পূর্ণ বিডিং নিবন্ধন এবং পূর্বের দরদাতাদের পুনরায় নিশ্চিতকরণ ২ সেপ্টেম্বরের মধ্যে ছিল।
নয়টি দেশ প্রাথমিকভাবে ইভেন্ট আয়োজনে আগ্রহের ইঙ্গিত দিয়েছিল: আর্জেন্টিনা, অস্ট্রেলিয়া, বলিভিয়া, ব্রাজিল, কলম্বিয়া, জাপান, দক্ষিণ কোরিয়া (উত্তর কোরিয়ার সাথে যৌথ আগ্রহে), নিউজিল্যান্ড এবং দক্ষিণ আফ্রিকা। ২০১৯ সালে বলিভিয়া ইচ্ছা ত্যাগ করে ও পরে বেলজিয়াম ইচ্ছা প্রকাশ করলেও বিরত থাকে। অস্ট্রেলিয়া আর নিউজিল্যান্ড তাদের নিজস্ব বিড একত্রে দেবার কথা ঘোষণা করে। ১৩ ডিসেম্বরের মধ্যে ব্র্যাজিল, কলম্বিয়া আর জাপান নিজেদের বিড ঘোষণা করে। ২০২০ সালের জুন মাসে ব্রাজিল আর জাপান নাম প্রত্যাহার করে নেয়।
২৫ জুন ২০২০-এ, অন্তিম বিডিং পর্ব সমাপ্ত হলে, অস্ট্রেলিয়া ও নিউজিল্যান্ডের যৌথ বিড জয়ী হয় ও তারা বিশ্বকাপ আয়োজনের দায়িত্ব পায়। এর পূর্বে দুটি দেশের কোনোটিই ফিফার ঊর্ধ্বতন প্রতিযোগিতা আয়োজন করেনি। আবার এটিই ফিফা মহিলা বিশ্বকাপের প্রথম একাধিক আয়োজক যুক্ত আসর ও দক্ষিণ গোলার্ধে আয়োজিত প্রথম মহিলা বিশ্বকাপ। এটি ওশেনিয়ার কোনো দেশ কর্তৃক আয়োজিত প্রথম ফিফা প্রতিযোগিতা।
দলসমূহ
নিম্নলিখিত দলগুলি এই আসরের বিশ্বকাপ খেলার জন্য যোগ্যতা অর্জনে সক্ষম হয়েছে।
সময়সূচী
কিক-অফের সময় ছাড়া ১ ডিসেম্বর ২০২১ তারিখে ফিফা কর্তৃক ম্যাচের সময়সূচী ঘোষণা করা হয়েছিল। ড্র অনুষ্ঠিত হবার দুদিন পর অর্থাৎ ২৪ অক্টোবর ২০২২-এ কিক-অফের সময় ঘোষণা করা হয়। সময় ঘোষণার বিষয়টি "খেলোয়াড়, সংবাদমাধ্যম ও সমর্থকদের কথা মাথায় রেখে" করা হয়েছিল। সহ-আয়োজক নিউজিল্যান্ড এই টুর্নামেন্টের উদ্বোধনী ম্যাচটি ২০ জুলাই ২০২৩-এ ইডেন পার্ক-এ আয়োজন করবে। আবার অস্ট্রেলিয়ায় অনুষ্ঠিত প্রথম ম্যাচটি অনুষ্ঠিত হবে একই দিনে সিডনি ফুটবল স্টেডিয়াম-এ। তৃতীয় স্থান নির্ধারক ও ফাইনাল খেলাটি যথাক্রমে অস্ট্রেলিয়ার ল্যাং পার্ক ও স্টেডিয়াম অস্ট্রেলিয়াতে অনুষ্ঠিত হবে।
সমস্ত ম্যাচ একত্রে ধরলে অস্ট্রেলিয়া একমাত্র দল যারা নিজেদের প্রতিটি ম্যাচ ঘরের মাঠে খেলার সুযোগ পাবে ও একটি মাত্র দেশেই থেকে খেলতে পারবে।
প্রতিটি গ্রুপের জন্য গ্রুপ পর্বের ম্যাচগুলো নিম্নলিখিত দেশে বরাদ্দ করা হয়েছে:
ম্যাচ পরিচালক
জানুয়ারি ২০২৩-এ, ফিফা প্রতিযোগিতার ম্যাচগুলি পরিচালনার জন্য ৩৩ জন রেফারি, ৫৫ জন সহকারী রেফারি ও ১৯ জন ভিডিও সহকারী রেফারির নাম ঘোষণা করে।
এই আসরে প্রথমবারের জন্য ৬ জন মহিলা ভিডিও সহকারী রেফারি নিযুক্ত করা হয়।
গ্রুপ পর্ব
সময় ব্যতীত সমগ্র সূচি ২০২১ সালের ১ ডিসেম্বর প্রকাশিত হয়।
দলগুলির চারটি দলের আটটি গ্রুপে (এ থেকে এইচ) ভাগ করে একক রাউন্ড-রবিন পর্ব খেলার পর প্রতি গ্রুপের সেরা ২টি দলকে নক-আউট পর্বে উন্নীত করা হবে।
টাইব্রেকার
দলসমূহের অবস্থান নিম্নলিখিত বিষয়ের ওপর নির্ভর করে নির্ধারিত হবে:
নক-আউট পর্ব
নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, অতিরিক্ত সময়ের খেলা অনুষ্ঠিত হবে (১৫ মিনিট করে দুই অর্ধে ৩০ মিনিট), যেখানে প্রতিটি দলের ষষ্ঠ খেলোয়াড় বদল করার অনুমতি দেওয়া হবে। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হবে।
উদ্বোধনী সংগীত
২৮ অক্টোবর ২০২১-এ ব্রিটিশ ডিজে ও মিউজিক প্রডিউসর কেলি লি ওয়েনস উদ্বোধনী সংগীত রূপে তার ইউনিটি গানটি প্রকাশ করেন।
ম্যাসকট
২০২২ সালের ১৯ অক্টোবর তারিখে এই আসরের আনুষ্ঠানিক ম্যাসকট উন্মোচন করা হয়েছিল। তার নাম তাজুনি। এটির নাম তাসমান সাগর-এর নিকটবর্তী একটি বন্দরের নামে ও এর অর্থ 'একতা'। এটি একটি ছোট পেঙ্গুইন (ইউডিপটুলা মাইনর), যা অস্ট্রেলিয়া ও নিউজিল্যান্ড উভয়ে দেশেই পাওয়া যায়।
পাট অধিদপ্তর (বাংলাদেশ)
পাট অধিদপ্তর হলো বাংলাদেশ সরকারের বাংলাদেশ বস্ত্র ও পাট মন্ত্রণালয়ের আওতাধীন একটি নিয়ন্ত্রক সংস্থা। বাংলাদেশে পাট শিল্পের বিকাশ ও প্রসারের জন্য জন্য সংস্থাটি কাজ করে।
অধিদপ্তর পাটভিত্তিক পণ্য উৎপাদনের অগ্রগতি ও বৈচিত্র্য অর্জনে সারা দেশে অসংখ্য গবেষণা প্রতিষ্ঠান ও বিশ্ববিদ্যালয়ের সাথে সহযোগিতামূলক কাজ করে।
ইতিহাস
বস্ত্র মন্ত্রণালয় ও পাট মন্ত্রণালয়ের একীভূত হওয়ার পরে ১৯৭৮ সালে একটি পরিদপ্তর গঠিত হয়।  যদিও ১৯৫৩ সালে তৎকালীন আকিস্তান সরকার জুট বোর্ড গঠন করে। বাংলাদেশ স্বাধীন হওয়ার পর ১৯৭৩ সালের এপ্রিল মাসে জুট বোর্ড বিলুপ্ত করে অর্থ মন্ত্রণালয়ের অধীনে পাট বিভাগ সৃষ্টি করা হয়। এরর ১৯৭৬ সালে পৃথক পাট মন্ত্রণালয় প্রতিষ্ঠা করা হয়। এর সংযুক্ত দপ্তর হিসেবে পাট পরিদপ্তর সৃষ্টি করা হয়। ১৯৭৮ সালে পাট ও পাটপণ্য পরিদর্শন পরিদপ্তর নামে অপর একটি পরিদপ্তর সৃষ্টি করা হয়। এর উদ্দেশ্য ছিলো কাঁচাপাট ও পাটজাত পণ্যের মান নিয়ন্ত্রণ করা। বিশ্ব ব্যাংকের সুপারিশে এটি তৈরী করা হয়। ১৯৯২ সালে পাট পরিদপ্তর এবং পাট ও পাটপণ্য পরিদর্শন পরিদপ্তর একীভূত করে পাট অধিদপ্তর গঠিত হয়। সাবেক  পরিদপ্তর দুটির  মোট জনবলের সংখ্যা ছিল ৭৯৩ জন। নবগঠিত পাট অধিদপ্তরের জনবল নির্ধারণ করা হয় ৪৯৪ জন। সমগ্র বাংলাদেশে পাট অধিদপ্তরের ১৮ টি আঞ্চলিক অফিস রয়েছে। এরমধ্যে ঢাকা, চট্টগ্রাম ও খুলনায় অবস্থিত ৩টি পাটপণ্য পরীক্ষাগার। এছাড়া দেশে ৪৩ টি মুখ্য পরিদর্শকের কার্যালয় ও ৭৯ টি পরিদর্শকের কার্যালয় স্থাপন করা হয়েছে।
অধিদপ্তরের ভিশন
পাটখাতকে নিরাপদ, শক্তিশালী ও প্রতিযোগিতা সক্ষম করে গড়ে তোলা।
মিশন
পাটচাষী, পাটকল ও ব্যবসায়ীদেরকে সহায়তা প্রদানের মাধ্যমে পাট ও পাটজাত পণ্যের আভ্যন্তরীণ ব্যবহার বৃদ্ধি ও  বাজার সম্প্রসারণ।
৩ জানুয়ারি
এই তারিখের মধ্যেই অনুসূর তথা পৃথিবী তার কক্ষপথে সূর্যের নিকটতম অবস্থান গ্রহণ করে।
পরিবেশের উপর বিমান চলাচলের প্রভাব
thumb|১৯৪০ থেকে ২০১৮ সালের মধ্যে বিমান চলাচলের কারণে কার্বন ডাই অক্সাইড নিঃসরণের পরিমাণ সমগ্র নিঃসরণের পরিমাণের ০.৭% থেকে ২.৬৫% অর্থাৎ প্রায় ৪ গুণ বৃদ্ধি পায়। অন্যান্য জীবাশ্ম জ্বালানির দহনের ফলে সৃষ্ট নিঃসরণের মতো বিমানের ইঞ্জিনও গ্যাস ও অতিক্ষুদ্র দূষক কণা নিঃসরণ করে ও শব্দদূষণ সৃষ্টি করে। ফলে এগুলির বৈশ্বিক প্রভাব ও স্থানীয় বায়ুর গুণমানে এগুলির প্রভাব পরিবেশগত উদ্বেগের কারণ হয়ে দাঁড়িয়েছে।
জেট বিমানগুলি কার্বন-ডাই-অক্সাইডের পাশাপাশি নাইট্রোজেন অক্সাইড, অতিক্ষুদ্র দূষক কণা ও ঘনীভূত রেশ নিঃসরণের মাধ্যমে জলবায়ু পরিবর্তনে ভূমিকা রাখছে। ২০১৮ সালের তথ্য অনুযায়ী বিশ্বব্যাপী বাণিজ্যিক বিমান চলাচল ঐ বছর নিঃসৃত সমস্ত কার্বন-ডাই-অক্সাইডের ২.৪% উৎপাদন করেছিল।
জেট বিমানগুলি ১৯৬৭ থেকে ২০০৭ সালের মধ্যে ৭০% অধিক জ্বালানির সাশ্রয় করতে সক্ষম হয়। প্রতি টন-কিলোমিটার আয়ের জন্য কার্বন-ডাই-অক্সাইডের নিঃসরণ ২০১৮ সালে ১৯৯০ সালের তুলনায় ৪৭% কম ছিল। ২০১৮ সালে প্রতি বিমানযাত্রী প্রতি কিলোমিটারে গড়ে ৮৮ গ্রাম কার্বন-ডাই-অক্সাইড নিঃসরণ করতেন।
যদিও বিমান চলাচল শিল্পটি অধিকতর জ্বালানি সাশ্রয়ী, সামগ্রিকভাবে শিল্পটির নিঃসরণের পরিমাণ বৃদ্ধি পেয়েছে কেননা বিমানযোগে ভ্রমণের পরিমাণ বৃদ্ধি পেয়েছে। ২০২০ সাল নাগাদ বিমান চলাচলজনিত নিঃসরণ ২০০৫ সালের তুলনায় ৭০% বেশি ছিল এবং ২০৫০ সাল নাগাদ এগুলি ৩০০% (অর্থাৎ ৩ গুণ) বেশি হতে পারে।
বিমান শব্দ দূষণ ঘুমের ব্যাঘাত ঘটায়, শিশুদের পড়াশোনায় বিঘ্নের সৃষ্টি করে এবং হৃদবাহ রোগের ঝুঁকি বৃদ্ধি করতে পারে।
বিমানবন্দরগুলি পানি দূষণ সৃষ্টি করতে পারে।
বিমান চলাচলের পরিবেশগত প্রভাব হ্রাস করা সম্ভব উন্নততর বিমানের জ্বালানি সাশ্রয় কিংবা বিমান চলাচল নিয়ন্ত্রণের মাধ্যমে। কার্বন-ডাই-অক্সাইড বহির্ভূত প্রভাব যেমন নাইট্রাস অক্সাইড, অতিক্ষুদ্র দূষক কণিকা বা ঘনীভূত রেশ থেকে পরিবেশের ক্ষতি কমানোর জন্য সর্বোত্তম উড্ডয়ন পথ নির্বাচন করা যেতে পারে।
সিমগা
সিমগা (Simga) ভারতের ছত্তিসগড় রাজ্যের রায়পুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬২ মিটার (৮৫৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সিমগা শহরের জনসংখ্যা হল ১৩,১৩৭ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে সিমগা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
গঙ্গানগর লোকসভা কেন্দ্র
গঙ্গানগর লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর গঙ্গানগর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্রের সকল বিধানসভা কেন্দ্রগুলি শ্রীগঙ্গানগর জেলা এবং হনুমানগড় জেলার অংশ নিয়ে গঠিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র নিহালচাঁদ মেঘওয়াল।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
২০০২ বালি বোমা হামলা
একটি সহিংসতাবাদী ইসলামী গোষ্ঠী, জামেআহ ইসলামিয়ার অনেক সদস্য, যাদের মধ্যে তিনজন মৃত্যুদণ্ডে দণ্ডিত হয়েছে, এই বোমা হামলার সাথে জড়িত থাকায় দোষী সাব্যস্ত হয়। এই হামলার ঘটনায় তিনটি বোমা বিস্ফোরণ ঘটানো হয়ঃ একটি বোমা ছিলো পিঠে বাহিত ব্যাগের মধ্যে সজ্জিত, যেটিকে একজন আত্মঘাতি বোমা হামলাকারী বহণ করছিলো; একটি বড় গাড়ি বোমা, এই উভয় বোমারই কুটা জেলার জনপ্রিয় নৈশ ক্লাবের মধ্যে অথবা নিকটে বিস্ফোরণ ঘটানো হয়; এবং অপর একটি, তৃতীয় বোমা, যেটি বেশ ছোট আকৃতির ছিলো, ডেনপাসারে অবস্থিত মার্কিন যুক্তরাষ্ট্রের কনস্যুলেট ভবনের বাইরে বিস্ফোরণ ঘটানো হয়, যাতে খুব সামান্য হতাহতের ঘটনা ঘটে। ওসামা বিন লাদেনের একটি রেকর্ডকৃত অডিও-ক্যাসেটে, ভয়েস মেসেজের মাধ্যমে দাবী করা হয় যে, বোমা বিস্ফোরণগুলি মার্কিন যুক্তরাষ্ট্রের 'সন্ত্রাসের বিরুদ্ধে যুদ্ধ' এবং পূর্ব তিমুরের স্বাধীনতার যুদ্ধে অস্ট্রেলিয়ার ভূমিকার জন্য সরাসরি প্রতিশোধ হিসাবে ঘটানো হয়েছিল।
২০০৮ সালের ৮ নভেম্বর তারিখে স্থানীয় সময় ০০:১৫ (১৭:১৫ ইউটিসি)-তে নুসাকাম্বানগানের দ্বীপের কারাগারে ফায়ারিং স্কোয়াডের মাধ্যমে ইমাম সমুদ্র, আমরোজি নূরহাশিম ও হুদা বিন আব্দুল হকের মৃত্যুদণ্ড কার্যকর করা হয়।
বড়োদরা জেলা
এই জেলার উত্তরে পাঁচমহল জেলা, পশ্চিমে আনন্দ এবং খেড়া জেলা, দক্ষিণে ভারুচ এবং নর্মদা জেলা এবং পূর্ব দিকে ছোট উদয়পুর জেলা। মাহি নদী এই জেলার মধ্য দিয়ে বয়ে গেছে।
২০০২ বালি বোমা হামলা
২০১০ সালের ৯ মার্চ তারিখে, দুলমাতিন, যিনি "জিনিয়াস" নামে পরিচিত - মোবাইল ফোনের মাধ্যমে বালি বোমা বিস্ফোরণকালীন বিস্ফোরিত হওয়া একটি বোমার বিস্ফোরণ ঘটানোর জন্য দায়ী বলে ধারণা করা হয় যাকে - জাকার্তায় ইন্দোনেশিয়ার পুলিশের গুলিতে নিহত হয়।
হামলা
২০০২ সালের ১২ অক্টোবর তারিখ কেন্দ্রীয় ইন্দোনেশিয়ান সময় ২৩:০৫ টায় নৈশ ক্লাব পেডি'স পাব (কখনও কখনও পেডি'স আইরিশ বার' হিসাবেও উল্লেখ করা হয়)-এর অভ্যন্তরে একজন আত্মঘাতী বোমা হামলাকারী তার পিঠে বহন করা ব্যাগে রাখা একটি বোমার বিস্ফোরণ ঘটায় যাতে অসংখ্য অভ্যাগত হতাহত হয় এবং অনেকে আঘাতহীন থাকে, তারা রাস্তায় ছড়িয়ে পড়ে। এই ঘটনার ২০ সেকেন্ড পরে, একটি সাদা মিত্সুবিশি ভ্যানের ভিতরে লুকানো অপর একটি এবং আরও শক্তিশালী গাড়ি বোমার, পেডি'স পাব-এর ঠিক বিপরীতে অবস্থিত সারি ক্লাবের, যেটি খোলা ছাদের একটি প্রসিদ্ধ উম্মুক্ত পানশালা, বাহিরে অপর একজন আত্মঘাতী বোমা হামলাকারী কর্তৃক বিস্ফোরণ ঘটানো হয়।
বড়োদরা জেলা
ঐতিহাসিক বরোদা শহরটি ছিল বরোদা রেসিডেন্সির রাজধানী এবং বোম্বে প্রেসিডেন্সির অধীনে ভারতের অন্যতম রাজ্য।
ইতিহাস
আধুনিক বড়োদরা হল এর প্রয়াত শাসক, সায়াজী রাও গাইকওয়াড়ের (১৮৭৫–১৯৩৯) স্মৃতিসৌধ। এই দক্ষ প্রশাসকের স্বপ্ন ছিল বড়োদরাকে একটি শিক্ষামূলক, শিল্প ও বাণিজ্যিক কেন্দ্র হিসাবে গড়ে তোলা।
বড়োদরার একটি সমৃদ্ধ ঐতিহাসিক পটভূমি রয়েছে। ইতিহাসবিদগণ গত ২০০০ বছরেরও বেশি পুরোনো বড়োদরার ইতিহাস আবিষ্কার করতে পারেন। যাইহোক, ১৭৩২ সালে শহরটিতে মুঘল শাসনের অবসান ঘটলে, তারপরের ইতিহাস, নেওয়া যেতে পারে, যখন পিলাজি দক্ষিণ গুজরাটে মারাঠা সক্রিয়তা শুরু করেছিলেন এবং তা দখল করেছিলেন। কিছুদিনের জন্য হাতছাড়া, মোটামুটি ১৭৩৪ থেকে ১৯৪৯ পর্যন্ত বড়োদরা গাইকওয়াড়দের শাসনে ছিল।
১৮৭৫ সালে মহারাজা সায়াজিরাও তৃতীয়ের অধিগ্রহণের পর বড়োদরায় মারাঠা শাসনের সর্বাধিক উন্নতির সময় শুরু হয়েছিল। এটি ছিল সকল ক্ষেত্রে অনমনীয় অগ্রগতি এবং গঠনমূলক সাফল্যের যুগ।
মহারাজা সায়াজিরাও ছিলেন তাঁর সময়ের অন্যতম প্রধান প্রশাসক ও সংস্কারক। তিনি একাধিক সাহসী আর্থ-সামাজিক সংস্কার শুরু করেছিলেন। তিনি অর্থনৈতিক উন্নয়নে অত্যন্ত গুরুত্ব আরোপ করেছিলেন এবং উদ্যোগকে উৎসাহ দিতে বেশ কয়েকটি অনুকরনীয় শিল্প শুরু করেছিলেন, এবং তারপরে কর্মক্ষম শিল্পগুলিকে বেসরকারী উদ্যোগের হাতে তুলে দিয়েছিলেন। তিনি বয়ন এবং টালি কারখানা শুরু করেছিলেন। তাঁর শিল্পোন্নয়নের নীতিমালার ফলস্বরূপ যে আজ বড়োদরা বয়ন, রাসায়নিক, ফার্মাসিউটিক্যাল, বৈদ্যুতিক, যান্ত্রিক এবং তেল শিল্পের জন্য অন্যতম গুরুত্বপূর্ণ কেন্দ্র। তিনি বেশ কয়েকটি সামাজিক সংস্কার চালু করেছিলেন। প্রশাসনের কোনও বিভাগেই এই জ্ঞানী শাসকের দূরদর্শিতা নীতি শিক্ষার চেয়ে কম ছিল না, এবং আর কারও ক্ষেত্রে ফলাফল এত বাস্তব এবং স্পষ্ট হয়নি। তিনি তাঁর বয়স্ক শিক্ষা প্রকল্পটি বাড়ানোর জন্য সাহসের সাথে বাধ্যতামূলক প্রাথমিক শিক্ষা এবং একটি গ্রন্থাগার আন্দোলন (ভারতে তার ধরনের প্রথম) চালু করেছিলেন।
তিনিই বিভিন্ন পর্যায়ে জ্ঞানের সমস্ত শাখায় উন্নয়নের একটি সাধারণ পরিকল্পনার স্বপ্ন দেখেছিলেন, যার শীর্ষে থাকবে "বরোদা মহারাজা সায়াজিরাও বিশ্ববিদ্যালয়"। এই আধুনিক শাসকের অন্তর্দৃষ্টি এবং আধুনিক দৃষ্টিভঙ্গির কাছে বড়োদরার সৌন্দর্য, তার শিক্ষাপ্রতিষ্ঠান এবং স্থাপত্যের সেরা শিল্পকর্মের জন্য ঋণী।
নব তেলেঙ্গানা
নব তেলেঙ্গানা, ভারতের তেলেঙ্গানা রাজ্যের একটি তেলুগু ভাষার সংবাদপত্র। এটি করিমনগর, খাম্মাম, হায়দ্রাবাদ, রাঙ্গা রেড্ডি, ওয়ারঙ্গল এবং মেহবুবনগরে প্রকাশিত হয়। এটি ২১ মার্চ ২০১৫ সালে প্রথম প্রকাশিত হয়।
কাগজটি অনলাইনেও পাওয়া যায়। এটি একমাত্র তেলুগু সংবাদপত্র যার ব্যবসায়ী মালিকানা নেই। নব তেলেঙ্গানা গঠনের আগে, সংস্থাটি অন্ধ্র প্রদেশে তেলুগু দৈনিক প্রজাসক্তি প্রকাশ করেছিল।
বাংলাদেশের বিলুপ্ত বিমান সংস্থার তালিকা
এটি বাংলাদেশের অচল বিমান সংস্থাগুলোর একটি তালিকা।
দ্য লাফোঁতেন
মাদমোয়াজেল দ্য লাফোঁতেন (Mademoiselle De Lafontaine, ১৬৫৫ - ১৭৩৮; এছাড়াও "লাফোঁতেন" নামেও পরিচিত) একজন ফরাসি নর্তকী ছিলেন। তাঁকে প্রথম নারী পেশাদারী নটী হিসেবে গণ্য করা হয়।
জঁ-বাতিস্ত ল্যুলি এবং অন্যদের সাথে মিলে দ্য লাফোঁতেন চতুর্থ লুইয়ের পৃষ্ঠপোষকতায় প্যারিস গীতিনাট্যশালার অপেরা ব্যালেতে অংশ নিয়েছিলেন। ১৬৮১ সালে, তিনি প্রথম পরিবেশনায় নৃত্য করেছিলেন যাতে মহিলারা প্রকাশ্য ব্যালেতে অন্তর্ভুক্ত ছিলেন, লা ত্রিয়োঁফ দ্য লামুর-এর প্রথম নৃত্যে তাঁর আত্মপ্রকাশ ঘটে। তার আগ পর্যন্ত ব্যালেতে মহিলাদের অংশগুলি পুরুষরা নাচত। যদিও তাকে দীর্ঘ পোশাক পরিধান করতে হত, এবং ব্যালে কৌশলগুলি তখন সীমাবদ্ধ ছিল, তবুও দ্য লাফোঁতেনের লাবণ্য এবং আকর্ষণ এতটাই ছিল যে তাকে "নৃত্যের রাণী" বলা হত।
১৬৮১ থেকে ১৬৯৩-এর মধ্যে প্যারিস অপেরাতে পার্সে, আমাদিস, ডিডন ও লে টেম্পিল দ্য লা পে সহ কমপক্ষে ১৮টি অন্যান্য প্রযোজনায় দ্য লাফোঁতেন শীর্ষস্থানীয় ব্যালে নর্তকী হিসেবে কাজ করেন। প্রায় এক দশক ধরে অপেরাতে নাচের পরে তিনি অবসর নিয়েছিলেন এবং সন্ন্যাসিনীদের সংঘে যোগ দিয়েছিলেন।
আব্দুল মতিন চৌধুরী (পাকিস্তানের রাজনীতিবিদ)
আব্দুল মতিন চৌধুরী পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন। তিনি পাকিস্তানের প্রথম কৃষিমন্ত্রী হিসেবে দায়িত্ব পালন করেন। তৎকালীন রাজনৈতিক মহলে "জিন্নাহর ডানহাত " হিসেবে তিনি পরিচিত ছিলেন।
প্রারম্ভিক জীবন
আব্দুল মতিন চৌধুরী ১৮৯৫ খ্রিস্টাব্দের ১৩ ফেব্রুয়ারী সিলেট জেলার গোলাপগঞ্জ উপজেলার ভাদেশ্বর গ্রামে জন্মগ্রহণ করেন। তাঁর ডাকনাম ছিলো কলা মিয়া। বাবা আব্দুল করিম চৌধুরী ছিলেন পুলিশের সাব ইন্সপেক্টর এবং মায়ের নাম হাবিবুন্নেসা খাতুন।
শিক্ষাজীবন
আবদুল মতিন চৌধুরী ১৯১২ সালে সিলেট সরকারি হাইস্কুল থেকে প্রথম বিভাগে প্রবেশিকা পাশ করেন। ১৯১৪ সালে সিলেট এমসি কলেজ থেকে তিনি ইন্টারমিডিয়েট পরীক্ষায় উত্তীর্ণ হন। তিনি ১৯১৬ খ্রিস্টাব্দে আলীগড় মুসলিম বিশ্ববিদ্যালয় থেকে স্নাতক ডিগ্রী লাভ করেন। পরবর্তীতে ১৯১৯ সালে আবদুল মতিন চৌধুরী কলকাতার রিপন কলেজ থেকে বি.এল পাশ করেন।
সাংবাদিকতা
আবদুল মতিন চৌধুরীর প্রচেষ্টায় ১৯৩২ সালে সাপ্তাহিক যুগভেরী পত্রিকা প্রকাশিত হয়। তাঁকে পত্রিকাটির প্রতিষ্ঠাতা হিসেবে আখ্যায়িত করা হয়। তিনি ১৯৩৯ খ্রিস্টাব্দে "দি ইস্টার্ন হেরাল্ড" নামক সাপ্তাহিক ইংরেজি পত্রিকা প্রকাশ করেন। এছাড়া তিনি কলকাতাস্থ সাপ্তাহিক মোহাম্মদীর সম্পাদক এবং দৈনিক ফরোয়ার্ড পত্রিকার সহকারী সম্পাদক হিসেবে দীর্ঘদিন কর্মরত ছিলেন। ১৯২৬-২৭ খ্রিস্টাব্দে বোম্বাই ক্রনিকল নামক দৈনিক পত্রিকার সম্পাদকীয় বিভাগে তিনি কাজ করেন।
মৃত্যু
আব্দুল মতিন চৌধুরী ১৯৪৮ সালের ২৮ ডিসেম্বর করাচিতে মৃত্যুবরণ করেন। করাচির মেওয়া শাহ কবরস্থানে  কায়েদে আজম মোহাম্মদ আলী জিন্নাহর ডানপাশে সমাহিত করা হয়।
ভাস্কো দা গামা
ভাস্কো দা গামা (Vasco da Gama, উচ্চারণ: ভ়াশ্‌কু দ্য গ্যঁম্য; ১৪৬০ – ২৪ ডিসেম্বর ১৫২৪, কোচি, ভারত) একজন পর্তুগীজ অনুসন্ধানকারী এবং পর্যটক যিনি প্রথম পঞ্চদশ শতাব্দীতে সমুদ্রপথে ইউরোপ থেকে ভারতে আসেন। ১৪৯৮ সালের ২০মে ভারতের কালিকটে পৌছান তিনি। সেই সময় কালিকটের রাজা ছিলেন জামোরিনি। তিনি ভাস্কো দা গামা কে সম্বর্ধনা জানান। তিনিই প্ৰথম ইউরোপীয় ব্যক্তি যিনি সম্পূৰ্ণ সাগর পথ পাড়ি দিয়ে ভারতে এসে উপস্থিত হন, তার ভ্ৰমণে এশিয়া এবং ইউরোপকে সংযোগ করার সাথে সাথে আটলান্তিক মহাসাগর এবং ভারত মহাসাগরকে সংযোগ করেছিল এবং এ দিক থেকেই তিনি পশ্চিমা সংস্কৃতির সাথে পাশ্চাত্য দুনিয়ার সেতুবন্ধন গড়ে তোলেন৷ তার প্ৰথম ভারতমুখী ভ্ৰমণে (১৪৯৭-১৪৯৯) এই কাজ সম্পন্ন হয়েছিল৷ ভাস্কো দা গামার এই আবিষ্কার বৈশ্বিক সাম্ৰাজ্যবাদের ইতিহাসে অতি তাৎপৰ্য্যপূৰ্ণ ছিল কারণ এই ভ্ৰমণের দ্বারাই পর্তুগীজদের এশিয়া মহাদেশে দীৰ্ঘকালীন উপনিবেশ স্থাপনের পথ সুগম হয়েছিল৷ তার দ্বারা আবিষ্কৃত পথটি বিবাদপূৰ্ণ ভূমধ্য সাগর এবং বিপদজনক আরব উপদ্বীপ পার হওয়া থেকে রেহাই দিয়েছিল কারণ সমগ্র পথটিই ছিল সাগর পথে৷
তিনি দুটি ভারত অভিমুখী নৌযাত্ৰার নেতৃত্ব দিয়েছিলেন,প্রথমটি এবং চতুর্থটি, চতুর্থ যাত্ৰাটি ছিল সবচেয়ে বড় যাত্রা যা তিনি তার প্রথম সমুদ্র যাত্রা থেকে ফিরে আসার চার বছর পর পরিচালনা করেন। তার অবদানের জন্য ১৫২৪ সালে ভারতে নিযুক্ত পতুৰ্গীজ সাম্ৰাজ্যের গভৰ্ণর হিসেবে ভাইসরয় উপাধিতে নিযুক্তি করা হয়। এবং ১৫১৯ সালে তাকে নবগঠিত ভিডিগুয়েরা(Vidiguera)র কাউন্ট পদবী প্ৰদান করা হয়েছিল৷ এই দিনটিতে আবিষ্কারের জন্যে তিনি ইতিহাসের পাতায় স্মরণীয় হয়ে আছেন। তার অন্বেষণ এবং শিক্ষাদীক্ষা উদ্‌যাপন করতে বিশ্বব্যাপী অসংখ্য শ্রদ্ধাজ্ঞাপন করা হয়েছে। পতুৰ্গীজ মহাকাব্য অস লুইসিয়াডাস, তার সম্মানার্থে লেখা হয়েছে। ভারতে তার প্ৰথম ভ্ৰমণ কে বিশ্ব ইতিহাসে মাইলফলক বলে বিবেচনা করা হয় কারণ এই ভ্ৰমণের ফলেই বিশ্বায়নের বহুসাংস্কৃতিক ধারণাটির প্রচলন হয়৷
আসা যাওয়ার জন্য অতিক্ৰম করা দূরত্বের দৈৰ্ঘ্য সেই সময়কার সৰ্বাধিক ভ্ৰমণ দূরত্ব(সমুদ্র যাত্রা) ছিল এবং এই দূরত্ব বিষুবরেখার দৈৰ্ঘ্য থেকেও বেশি ছিল৷ নৌপথ আবিষ্কারের এক শত বছর পর, ইউরোপীয় শক্তি যেমন ইংল্যান্ড, নেদারল্যান্ডস এবং ফ্রান্স অবশেষে সক্ষম হয় পর্তুগীজদের একাধিপত্য ভেঙ্গে দিতে এমনকি তাদের নৌ শক্তির আধিপত্য আফ্রিকার কাছাকাছি, ভারত মহাসাগর এবং প্রাচ্যের দূরবর্তী স্থানে, যা প্রাচ্যে ইউরোপীয় সাম্ৰাজ্যবাদের এক নতুন যুগ সৃষ্টি করে। হাজার হাজার জীবন এবং ডজন ডজন জাহাজ ডুবি এবং আক্রমণ, নাবিকদের দশকের পর দশক ধরে প্রচেষ্টার পর ভাস্কো দা গামা ১৪৯৮ সালের ২০মে ভারতের কালিকট(Calicut) বন্দরে উপস্থিত হতে সক্ষম হন। দা গামার আবিষ্কারে, পৌরাণিক ভারতীয় মসলা ব্যবসায় এসেই বাধাহীন সহযোগিতায় পর্তুগীজ সাম্ৰাজ্যের অর্থনীতি উন্নত করে তোলে, যা মূলত উত্তর এবং উপকূলীয় পশ্চিম আফ্রিকার সাথে ব্যবসা বাণিজ্যের মাধ্যমে হত। প্রথম দিকে যার বেশির ভাগই গোলমরিচ এবং দারুচিনি/ডালচিনি ছিল, তবে শীঘ্রই অন্যান্য পণ্য ও যোগ হয়, যা ইউরোপে সম্পূর্ণ নতুন ছিল এবং কয়েক দশক ধরে ব্যবসায়িক আধিপত্য বজায় রাখতে কার্যকর হয়েছিল।
প্রথম জীবন
ভাস্কো দা গামা জন্মগ্রহণ করেছিলেন পর্তুগালের দক্ষিণ-পশ্চিম উপকূলে সিনেস নামক একটি জায়গায় ১৪৬০ কিংবা ১৪৬৯ সালে সম্ভবত চার্চ নোসা সেনিয়োরা দাস সালাস এর কাছে একটি বাড়িতে। সিনেস,আলেনতেজো উপকূলের হাতে গোনা কয়েকটি সমুদ্র বন্দরের একটিতে অবস্থিত,যেখানে কিছু সংখ্যক চুনকাম করা,লাল-টালির কুটির, প্রধানত জেলেরা ভাড়াটিয়া থাকত। তার বাবার নাম ছিলো এস্তেভাঁও দা গামা।তার পিতা এস্তেভাঁও দা গামা(Estevao da Gama) ১৪৬০ সাল থেকে ইনফেন্ট ফাৰ্ডিনান্ড,ডিউক অব ভিসেউ(Infant Ferdinand,Duke of Viseu)র নাইট(Knight) হিসাবে কর্মরত ছিলেন ৷ তারপর তিনি অৰ্ডার অব সান্টিয়াগো(Order of Santiago)র সামরিক পদ মৰ্যাদা পান৷ ১৪৬০ সাল থেকে ১৪৭৮ সাল পর্যন্ত তিনি সিনেসের গভর্নর ছিলেন, এবং খাজনা গ্রহীতা হিসেবে কাজ চালিয়ে যান।
এস্তেভাঁও দা গামা “জোয়াও চড্ৰের”(“জোয়াও দে রেসেন্ডে” নামেও পরিচিত) কন্যা ইসাবেল চড্ৰে(Isabel Sodré)কে বিয়ে করেন, যিনি ইংরেজ বংশোদ্ভূত অভিজাত পরিবারের তরুণী ছিলেন। তার পিতা ভিসেন্তে চড্রে এবং ভাই ব্রাস চড্রের “ইনফেন্ট ডিয়গো,ডিউক অব ভিসেউ” এর সাথে পারিবারিক সম্পর্ক ছিল এবং মিলিটারি তে বিশেষ পরিচিতি ছিল।
এস্তেভাঁও দা গামা এবং ইসাবেল চড্ৰের পাঁচ পুত্রের মধ্যে ভাস্কো দা গামা তৃতীয় ছিলেন৷ তার ভাইদের নাম ছিল পউল’ দা গামা(Paulo de Gama),জোয়াও চড্ৰে,পেড্ৰো দা গামা(Pedro da Gama) এবং আইরেস দা গামা(Aires da Gama)৷ টেরেসা দা গামা(Teresa da Gama) নামে তাদের এক বোন ছিল (যার সাথে “লোপো মেনডেস দে ভাস্কোনসেলোস” এর বিয়ে হয়েছিল) ৷
ভাস্কো দা গামার প্রাথমিক জীবনের খুব কমই জানা যায়৷ পতুৰ্গীজ ইতিহাসবিদ টেক্সেইরা দে আরাগাও(Texeira da Gama)র মতে ভাস্কো দা গামা ইভরা শহরে লেখাপড়া করতেন এবং তিনি সম্ভবত গণিত এবং জাহাজ চালনা বিদ্যা শিখেছিলেন৷ এটাও মনে করা হয় যে তিনি জ্যোতিৰ্বিদ আব্ৰাহাম জাকুটো(Abraham Zacuto)র অধীনে অধ্যয়ন করতেন৷
১৪৮০ সালে দা গামা পিতাকে অনুসরণ করে অর্ডার অব সান্তিয়াগোতে যোগদান করেন। সে সময়ে সান্তিয়াগোর পণ্ডিত ছিলেন রাজকুমার জন(Prince John)৷ যিনি পরবর্তীতে ১৪৮১ সালে পৰ্তুগাল এর রাজা জন দ্বিতীয়(John II) হিসেবে সিংহাসনে আরোহণ করেন ৷
১৪৯২ সালে জন দ্বিতীয় সেতুবাল এবং এলগাৰ্ভ বন্দরে শান্তিকালীন সময়ে পতুৰ্গালের জাহাজে ফ্ৰান্স জাহাজের দ্বারা আক্রমণের প্ৰতিশোধ স্বরূপ ফ্রান্স জাহাজ জব্দ করার প্রয়াসে ভাস্কো দা গামাকে পাঠানো হয় – যা তিনি খুব অল্পসময়ে এবং ফলপ্রসুভাবে সম্পাদন করেন৷
ভাস্কো দা গামার পূর্বের অভিযানসমূহ
পনের শতকের প্ৰথম হতেই, রাজা হেনরীর উদ্যোগে আফ্রিকার উপকূলবর্তী অঞ্চলে অভিযান চালানোর জন্য সংঘবদ্ধ হতে থেকে, মূলত পশ্চিম আফ্রিকার সম্পদের(বিশেষত সোনা) অন্বেষণে ৷ তারা তাদের পর্তুগীজ সামুদ্রিক অভিজ্ঞতা বৃদ্ধি করেছিল, তবুও তাদের প্রচেষ্টার প্রতিফলন ঘটিয়ে অতি সামান্য মুনাফা অর্জন করে। ১৪৬০ সালে হেনরীর মৃত্যুর পর, পর্তুগীজ রাজা সেই অভিযান চালিয়ে নিতে খুব কমই আগ্রহ দেখান, এবং ১৪৬৯ সালে আফ্রিকার আবিষ্কৃত অংশসমূহে ফের্ণাও গোমেসের নেতৃত্ব দেয়া একটি ব্যক্তিগত লিসবন ব্যবসায়ী সংস্থার নিকট বিক্রী করা হয়৷ কয়েক বছরের মধ্যেই, গোমেসের ক্যাপ্টেন পর্তুগীজ জ্ঞানের আলোকে গৈরিক ব্যবসায়, মেলেগুয়েটা কাগজ, গজদন্ত এবং ক্রীতদাসের ব্যবসায় এর মাধ্যমে গিনি উপসাগর পর্যন্ত তাদের ব্যবসায় কে সম্প্রসারণ করতে সক্ষম হয়৷
১৪৮১ সালে রাজা হয়ে, পর্তুগালের জন দ্বিতীয় বহু দীর্ঘকালীন সংস্কার সাধন করে৷ সম্রাটের সামন্ততান্ত্রিক আভিজাত্যের নির্ভরশীলতার হ্রাস করতে, জন দ্বিতীয়ের রাজকীয় কোষাগার স্থাপন করার প্রয়োজন হয়, এবং লক্ষ্য করেন রাজ বাণিজ্য এর আওতাধীন।  তার পর্যবেক্ষণের মাধ্যমেই আফ্রিকায় সোনা এবং দাস ব্যবসায় বহুলভাবে প্রসারিত হয়৷ তিনি ইউরোপ এবং এশিয়ার মধ্যে অতি লাভবান মশলা ব্যবসায় এর প্রসারে উচ্চাকাঙ্ক্ষী ছিলেন।
ঐসময়ে, বস্তুত এটা ছিল ভেনিস প্রজাতন্ত্রের দ্বারা একচেটিয়া, যারা লেভ্যাটিনের স্থলপথ এবং মিশরীয় বন্দরগুলোর মাধ্যমে লোহিত সাগর পাড়ি দিয়ে ভারতের মশলা বাজারগুলো পরিচালনা করত। জন দ্বিতীয় ক্যাপ্টেনের জন্য একটি নতুন বিষয়বস্তু প্রণয়ন করেন যে: নৌপথে আফ্ৰিকা মহাদেশের কাছাকাছি হয়ে এশিয়ায় আসার রাস্তা অনুসন্ধান করতে হবে।
ভাস্কো দা গামা যখন তার ক্যারিয়ারের বিশতম বছরে পৌঁছেন, তখন তার পরিকল্পনার সফলতা আসে। ১৪৮৭ সালে জন দ্বিতীয় দুজন গুপ্তচর, পেরো দা কভিলহা এবং আফন্সো দে পাইভা, স্থলপথে মিশর এবং পূর্ব আফ্রিকা হয়ে ভারত পর্যন্ত ভ্রমণ করে মশলা বাজার এবং বাণিজ্য পথের সন্ধান নিয়ে আসতে পাঠান৷ ১৪৮৮ সালে বারতলমিউ ডায়াস নামের জন দ্বিতীয় ক্যাপ্টেন কেপ অব গুড হোপ ভ্রমণ করে মৎস্য নদী (রিও দো ইনফ্যান্টে'') পর্যন্ত ভ্রমণ করে যা বর্তমানকালের দক্ষিণ আফ্রিকায়, এবং এইবলে প্রতিবেদন দেয় যে আফ্রিকার অনাবিষ্কৃত উপকূল উত্তর-পূর্ব দিক পর্যন্ত প্রসারিত ৷
ডায়াস এবং দা কভিলহা ও দে পেইভা উভয়ের তথ্যসমূহের ওপর ভিত্তি করে ভারত মহাসাগরের সাথে সংযুক্ত করে একটি সুগম সামুদ্রিক বাণিজ্যিক পথ অনুসন্ধান কাজ বাকী রয়৷
প্রথম ভ্রমণ
১৪৯৭ সালের ৮ জুলাই ৪টি জাহাজ এবং ১৭০জনের এক নাবিকদল নিয়ে ভাস্কো দা গামা লিসবন থেকে যাত্রা শুরু করেন। আফ্রিকা থেকে ভারত এবং আবার ফিরে আসার দূরত্ব বিষুবরেখার চারপাশের দূরত্ব থেকে ও বেশি ছিল। নাবিক হিসেবে তাঁর সাথে ছিলেন পর্তুগালের সবচেয়ে অভিজ্ঞ পেরো দি আলেনকুয়ের(Pero de Alenquer),পেড্ৰো ইস্কোবার( Pedro Escobar),জোয়াও দি কইম্ব্রা( João de Coimbra) এবং আফন্সো গনকালেভস(Afonso Gonçalves)৷ প্রতিটা জাহাজে কতজন করে নাবিক ছিলেন তার সঠিক সংখ্যা জানা যায়নি তবে যাত্রা শেষে ৫৫জন লোক ফিরে এসেছিলেন এবং দুটি জাহাজ হারিয়ে যায়। ফলে যাত্রার জন্যে দুটি জাহাজ নতুন করে নির্মাণ করা হয়েছিল৷ তাদের সাথে যে চারটি জাহাজ ছিল:
দৈর্ঘ্য ২৭ মিটার, প্রস্থ ৮.৫ মিতার, হলরুম ২.৩ মিটার, পাল ৩৭২ মিটার²
অন্তরীপে যাত্রা
৮ জুলাই, ১৪৯৭ সালে তারা লিসবনের উদ্দেশ্যে সমুদ্রযাত্রা শুরু করে। ভাস্কো দা গামা পূর্বের ভ্রমণকারীদের দ্বারা বর্ণিত তেনেরিফা এবং ভারডি অন্তরিপের দ্বীপপূঞ্জসমূহ হয়ে আফ্রিকার উপকূল বরাবর অতিক্রম করা পথ অনুসরণ করেন৷ বর্তমানকার সিয়েরা লিয়ন উপকূলে পৌঁছার পর দা গামা দলবল সমেত মুক্ত সাগরের দক্ষিণের পথ ধরে বিষুবরেখা অতিক্রম করে বার্তলমিউ ডায়াস দ্বারা ১৪৮৭ সালে আবিষ্কৃত দক্ষিণ আটলাণ্টিকের পশ্চিমমুখী পথ সন্ধান করেন। এতে তিনি সফল হন এবং ১৪৯৭ সালের ৪ নভেম্বর আফ্রিকা উপকূলের তটরেখায় আসেন৷ তিন মাসের অধিক সময় ধরে যাত্রার পর তারা   পথ ভ্রমণ করেন যা ছিল সেইসময়কার দীর্ঘতম  সামুদ্রিক ভ্রমণ৷ ১৬ ডিসেম্বর, তারা “বিশাল মৎস্য নদী” পার হয় (প্রাচ্যের অন্তরীপ, দক্ষিণ আফ্রিকা) – যেখান থেকে ডায়াস ফিরে আসে– এবং অজানা সমুদ্রের দিকে যাত্রা করেন যা কোনো ইউরোপীয় ব্যক্তিদের কাছে অপরিচিত ছিল। খ্রীষ্টমাসের সময় হওয়ায়, তারা সেই উপকূল অঞ্চলের নাম দিয়েছিল নাটাল, মানে পতুৰ্গীজ ভাষায় যীশুখ্রীষ্টর জন্ম৷
মোম্বাছা
আধুনিক কেনিয়ার কাছে, সমুদ্রযাত্রায় তারা জলদস্যুতার পথ অবলম্বন করত, এবং কোন রকম ভারি কামান ছাড়া নিরস্র আরব বাণিজ্যিক জাহাজে লুটপাট করত। পর্তুগীজরা হচ্ছে প্ৰথম ইউরোপীয় যারা ১৪৯৮ সালের ৭ এপ্রিল থেকে ১৩ এপ্রিল এর মধ্যে মোম্বাসা বন্দরের পরিচয় পায়৷ কিন্তু তারা স্থানীয় লোকের প্রতিশোধের বলি হয়ে পলায়ন করে।
মালিন্দী
ভাস্কো দা গামা উত্তরে যাত্রা অব্যাহত রেখে ১৪৯৮ সালের ১৪ এপ্রিল মালিন্দী বন্দরে এসে উপস্থিত হন- যার তৎকালীন নেতা মোম্বাসার সাথে সংঘর্ষে লিপ্ত ছিলেন- সেখানে তারা ভারতীয় ব্যবসায়ীদের প্রামাণ্য দেখা পান৷ দা গামা এবং তাঁর সহযোগীরা সেখানে একজন নৌপরিচালক খোঁজে পায় যার ভারতের দক্ষিণপশ্চিমাঞ্চলের উপকূল, কালিকটে যাবার জন্য অনুকূল মৌসুমী বায়ু সম্বন্ধে জ্ঞান ছিল৷ এই নৌপরিচালকের পরিচয় সম্পর্কে অনেক মতভেদ আছে- কেউ বলেন খ্রিস্টান, কেউ মুসলিম কেউবা আবার গুজরাটি লোক বলেন৷ একটি প্রচলিত কাহিনী মতে এই নৌপরিচালক ছিলেন আরবের মহান নাবিক ইবনে মজিদ, কিন্তু অনেকে এই কাহিনী মানতে নারায, বরং তারা মনে করেন তিনি ঐ সময়টাতে ঐ উপকূলে থাকার কথা না৷  এমনকি তৎকালীন কোন পর্তুগীজ ঐতিহাসিক ইবনে মজিদের নাম উল্লেখ করেন নি। ১৪৯৮ সালের ২৪এপ্রিল দা গামা দলবলসমেত মালিন্দী থেকে ভারত অভিমুখে রাওনা হন৷
কালিকট,ভারত
১৪৯৮ সালের ২০ মে ভাস্কো দা গামা নৌবহরসহ কালিকটের নিকটবর্তী কাপ্পাডুতে এসে উপস্থিত হন৷ কালিকটের রাজা সামুদিরি (জামরিণ) সেইসময়ে তার দ্বিতীয় রাজধানী পোন্নানিতে ছিলেন, তবে বিদেশী নৌবহর আসার খবর শুনে সেখান থেকে তিনি কালিকটে ফিরে আসেন৷ কমপক্ষে তিন হাজার সশস্র নায়ের বাহিনীর বৃহৎ শোভাযাত্রার মাধ্যমে জাহাজের নাবিকদের ঐতিহ্যগতভাবে অভ্যর্থনা জানানো হয়, কিন্তু জামরিনের সাথে সাক্ষাৎ কোন রকম সুসম্পর্ক গড়তে ব্যর্থ হয়৷ ‘’দা গামা’’ ডোম ম্যানুয়েল এর কাছ থেকে জামরিনকে উজ্জ্বল লাল কাপড়ের চারটি জোব্বা, ছয়টি টুপি, চার ধরনের প্রবাল, বারটি আলমাসার, সাতটি পিতলের পাত্রসহ একটি বাক্স, এক সিন্দুক চিনি, দুই ব্যারেল (পিপা) তেল এবং এক পিপা মধু উপহার স্বরূপ প্রেরণ করেন। এসব উপঢৌকনকে তাচ্ছিল্য করা হয়, এবং সম্রাটের দৃষ্টি আকর্ষণ করতে ব্যর্থ হয়। কারণ জামরিনের প্রজাবর্গ উপহার তালিকায় সোনা বা রোপা না দেখে বিস্মিত হয়৷ একজন মুসলিম সওঁদাগর দা গামাকে প্ৰতিপক্ষ বলে ভাবেন এবং সেইসাথে পরামর্শ দেন যে দা গামা কোন রাজ প্ৰতিনিধি নয় বরং সে একজন জলদস্যু। ভাস্কো দা গামা ভারতে ব্যবসায় করার জন্যে অনুমতি চাইলে সম্ৰাট প্রত্যাখ্যান করেন এবং তার কাছ থেকে জানানো হয় যে ভারতে ব্যবসায় করতে হলে অন্যান্য ব্যবসায়ীদের মতো কর হিসেবে সোনা দিতে হবে৷ এই কথায় ক্ষুণ্ণ হয়ে দা গামা কয়েকজন নায়ার এবং ষোলজন জেলে কে জোর-জবরদস্তি করে ধরে নিয়ে যান৷ অনেক যুক্তিসঙ্গত কারণ থাকা স্বত্বেও, দা গামার সমুদ্রাভিযান সফল হয়ছিল,প্রত্যাবর্তন কালে জাহাজে যেসব মালামাল ছিল তার মূল্য ছিল অভিযানের খরচের ষাট গুন।
প্রত্যাবর্তন
১৪৯৯ সালের ২ জানুয়ারিতে, মোগাদিশুর উপকূলীয় শহর সোমালি পার হবার সময় দা গামা স্থলভাগের দেখা পান,যা আফ্রিকা শৃঙ্গের তৎকালীন আজুরান সম্রাটের অধীনে ছিল। তাদের নৌবহর কোথাও না থামিয়ে তারা যাত্রা অব্যাহত রাখে৷ তাদের একজন অজ্ঞাত দিনলিপি লেখকের কাছ থেকে জানা যায় যে মোগাদিশুতে তখন চার বা পাঁচতলা বাড়িঘর,সুদৃশ্য প্রাসাদ এবং বহু বেলনাকৃতির মিনারবিশিষ্ট মসজিদ ছিল ৷
ভাস্কো দা গামার নৌবহর ১৪৯৯ সালের ৭ জানুয়ারি মালিন্দী এসে উপস্থিত হলেও ইতোমধ্যে তাদের অবস্থা শোচনীয় হয়ে পরেছিল৷ প্রায় অর্ধ সংখ্যক জাহাজকর্মীর মৃত্যু ঘটেছিল এবং বাকীরা স্কার্ভি রোগে আক্রান্ত হয়ে পড়েছিল৷ পর্যাপ্ত জাহাজকর্মী না থাকায় তাদের তিনটি জাহাজ পরিচালনা করা অসুবিধা হয়ে পড়ে৷ সেজন্যে সাঁও রাফায়েল নামের জাহাজটি পূর্ব আফ্রিকার উপকূলে ডুবিয়ে দিতে আদেশ দেয়া হয়৷ এবং তিনটি জাহাজের কর্মীদের দুটি জাহাজে, সাঁও গ্যাব্রিয়েল এবং বেরিও তে ভাগ করে দেয়া হয়৷ এতে জাহাজ স্বচ্ছন্দে চলতে থাকে৷ মার্চের শুরুতেই, তারা মোসেল উপসাগরে এসে পৌঁছে, এবং ২০ মার্চ তারা গুড হোপ অন্তরীপ অতিক্রম করে। ২৫ এপ্রিল তারা পশ্চিম আফ্রিকার উপকূলে এসে উপস্থিত হয়৷
ঐ সমুদ্রযাত্রার দৈনন্দিন লিখিত বিবরণী আকস্মিকভাবে এখানে থেমে যায়। অন্যান্য সূত্রের বরাত থেকে জানা যায়, তারা কেপ ভার্ডি পর্যন্ত অগ্রসর হয়, যেখান থেকে নিকোলাউ কোয়েলহো দ্বারা পরিচালিত “বেরিও” নামের জাহাজটি “ভাস্কো দা গামা”র “সাঁও গেব্রিয়েল” এর থেকে পৃথক হয়ে পরে; এবং নিজে থেকেই চলতে শুরু করে। ১৪৯৯ সালের ১০ জুলাই “বেরিও” লিসবনে এসে পৌঁছে এবং নিকোলাউ কোয়েলহো রাজা প্রথম ম্যানুয়েল এবং রাজকীয় আদালত কে ব্যক্তিগত বার্তা পাঠান এবং পরবর্তীতে সিন্ত্রায় একত্রীত হন। ঐ সময়ে, কেপ ভার্ডি তে ফিরার সময়, দা গামার ভাই পাউলো দা গামা ভীষণভাবে অসুস্থ হয়ে পড়ে। দা গামা তার ভাইয়ের সাথে সান্তিয়াগো দ্বীপে কিছুদিন থাকেন এবং জাহাজের কেরাণী “জোয়াও দে সাঁ” কে “সাঁও গেব্রিয়েল” এর সাথে দেশে পাঠিয়ে দেন৷ জুলাইয়ের শেষ বা আগস্টের প্রথম দিকে সাঁও গেব্রিয়েল লিসবনে গিয়ে উপস্থিত হয়৷ গামা এবং তার অসুস্থ ভাই একটি গিনি হাল্কা দ্রুতগামী জাহাজে করে পর্তুগালের উদ্দেশ্যে রওয়ানা হন যদিও যাত্রাপথে তার ভাইয়ের মৃত্যু হয়৷ দা গামা তার ভাইকে সমাধিস্থ করার জন্য এজরেস এ অবতরণ করেন, এবং শোক প্রকাশের জন্য সেখানে কিছুদিন সময় অতিবাহিত করেন৷ অবশেষে তিনি একটি এজোরিয়ান হাল্কা দ্রুতগামী জাহাজে করে প্রস্থান করেন এবং ১৪৯৯ সালের ২৯শে আগস্টে লিসবনে এসে উপস্থিত হন(ব্যারোস এর মতানুযায়ী), বা সেপ্টেম্বরের শুরুর দিকে (৮ বা ১৮ তারিখে, অন্য একটি সূত্রের থেকে)। দা গামাকে দেশের মাটিতে বীরের মতো স্বাগত জানিয়ে,সন্মানের সাথে,শোভাযাত্রা এবং রাষ্ট্রীয় অনুষ্ঠানের আয়োজন করে বরণ করা হয়। রাজা ম্যানুয়েল দুটি পত্রে ভাস্কো দা গামার প্রথম সমুদ্রযাত্রার বর্ণনা দেন, তার জাহাজগুলো ফিরে আসার পরপরই, জুলাই এবং আগস্ট এর মধ্যে ১৪৯৯ সালে। গিরলামো সারনিগিও তিনটি পত্রে দা গামার প্রথম সমুদ্রযাত্রার বর্ণনা করেন তার যাত্রা থেকে প্রত্যাবর্তনের পরপরই।
পুরস্কার এবং সন্মাননা
১৪৯৯ সালের ডিসেম্বর মাসে, ভাস্কো দা গামাকে পর্তুগালের রাজা প্রথম ম্যানুয়েল সিনেস শহরটি বংশগত জায়গীর হিসেবে পুরস্কার প্রদান করেন, যেখানে তার পিতা ইস্তাবাও দা গামা একদা কমেন্ডা হিসেবে নিযুক্ত ছিলেন৷ সিনেস শহরটি অর্ডার অব সান্তিয়াগোর অধীনে থাকায় এটা পেতে তার জন্য জটিল হয়ে পড়ে। কিন্তু সেই শহরটি অর্ডার অব সান্তিয়াগোর প্রধান জর্জ দে লেনকেষ্ট্রির পুরস্কার হিসেবে অনুমোদন করতে সমস্যা ছিলনা, যদিও দা গামা, লেনকেষ্ট্রির একজন সান্তিয়াগো সদস্য এবং খুব অন্তরঙ্গ ছিলেন। ৷ কিন্তু প্রকৃত পক্ষে রাজা সিনেস শহরটি পুরস্কার হিসেবে প্রদান করেন, যা নীতির ঊর্ধ্বে লেনকেষ্ট্রিকে প্ররোচিত করেছিল যদিও রাজা অর্ডারের সম্পত্তি অন্যান্য অনুদান হিসেবে দিয়ে দেন।  দা গামা পরবর্তী বছরগুলো সিনেস শহরটির দায়িত্ব নিতে অতিবাহিত করেন,এই প্রচেষ্টা তাকে লেনকেষ্ট্রির কাছ থেকে বিচ্ছিন্ন করে রেখেছিল এমনকি দা গামা তার প্রিয় অর্ডার অব সান্তিয়াগো পরিত্যাগ করেন,  যা তার অর্ডার অব খ্রিস্ট-এর প্রতিদ্বন্দ্বীকে ১৫০৭ সালে তাড়িত করে।
দ্বিতীয় যাত্রা
১৫০০ সালের দ্বিতীয় পর্তুগীজ ভারতীয় নৌবহর অভিযানের নেতৃত্ব দেন পেড্রো আলভারেস কেব্রেল, যে অভিযানের উদ্দেশ্য ছিল কালিকটের সম্রাট জামরিণের সাথে চুক্তি করে শহরটিতে একটি কারখানা স্থাপন করা৷ যাহোক, পেড্রো আলভারেস কেব্রেল আরব ব্যবসায়ীদের সাথে সংঘর্ষে লিপ্ত হয়৷ যার ফলশ্রুতিতে কারখানাতে থাকা সত্তরজন পর্তুগীজের মৃত্যু হয়৷ এই ঘটনায় জামরিণের নিন্দা করে প্রতিশোধস্বরূপ পেড্রো আলভারেস কেব্রেল শহরটিতে বোমাবর্ষণ করে ৷ এভাবে পর্তুগাল এবং কালিকটের মধ্যে যুদ্ধ ছড়িয়ে পড়ে।
১৫০২ সালে ভাস্কো দা গামা চতুর্থ পর্তুগীজ ভারতীয় নৌবহর অভিযানে যোগদান করতে রাজকীয় পত্র পাঠায়৷ এই অভিযানের উদ্দেশ্য ছিল কালিকটের রাজা জামরিণের বিরুদ্ধে প্রতিশোধ নেয়া এবং পর্তুগীজদের শর্তে আত্মসমৰ্পণ করার জন্য চাপ দেয়া৷ অস্ত্র-শস্ত্রে সুসজ্জিত পনেরটি জাহাজ এবং আঠশত লোক নিয়ে ১৫০২ সালের ১২ ফেব্রুয়ারি তারা লিসবন থেকে যাত্রা করে৷ তার চাচাত ভাই (এস্তাবাও দা গামা, আইরেস দা গামার পুত্র)এপ্রিল মাসে আরো পাঁচটি জাহাজ নিয়ে ভারত অভিমুখে রাওনা হয়, যা ভারত মহাসাগরে এসে তাদের সাথে মিলিত হয়৷ চতুর্থ নৌবহরটি ছিল দা গামা পরিবারের যথার্থ কার্যসিদ্ধ বিষয়। তার দুই চাচা, ভিসেন্ট সড্রে এবং ব্রাস সড্রে, ভারত মহাসাগরে জাহাজের নজরদারির উপর আদেশ দিতে পূর্ব-মনোনীত ছিলেন, যেখানে তার শালা আল্ভারো দা আটাইদে (ক্যাটেরিনার ভাই) এবং লোপো মেন্দেস দা ভাস্কন্সেলস (বোনের স্বামী) প্রধান জাহাজের ক্যাপ্টেন ছিল।
১৫০২ সালের অক্টোবরে তাদের বিশাল নৌবহরটি ভারতে এসে উপস্থিত হলে সেই সময়ে মক্কা থেকে মিরি নামের একটি তীর্থযাত্রিতে পরিপূর্ণ জাহাজে আক্রমণ চালিয়ে দা গামা সমস্ত যাত্রীদের মুক্ত জলাশয়ে হত্যা করেন ৷ তার পর তিনি কালিকটে পেড্রো আলভারেস কেব্রেলের করা চুক্তির সংশোধন করেন৷ যখন জামরিণ নতুন চুক্তিতে সই করার ইচ্ছা পোষণ করেন ৷ কিন্তু দা গামা কোনো সিদ্ধান্তে আসার আগে শহর থেকে সকল মুসলিমদের বের করে দেবার জন্য কালিকটের হিন্দু রাজার কাছে দাবী জানালে তা খারিজ করা হয়৷ ফলশ্রুতিতে পর্তুগীজ যুদ্ধ জাহাজ সমুদ্র উপকূল থেকে প্রায় দুদিন ধরে শহরটিতে প্রচণ্ড গোলাবর্ষণ করে৷ যার ফলে শহরটিতে বিস্তর ক্ষয়ক্ষতি হয়৷ তদুপরি দা গামা কিছু ভারতীয় জাহাজ আটক করে কর্মীদের হাত,নাক,কান ইত্যাদি কেটে দেয়, অপমানের চিহ্ন সরূপ জামরিণের নিকট তাদের প্রেরণ করা হয়৷
তীৰ্থযাত্ৰী জাহাজের ঘটনা
দ্বিতীয় ভ্রমণের সময় দা গামা ব্যবসায়ী এবং স্থানীয় লোকদের প্রতি নিষ্ঠুরতা প্রদর্শন করেছিলেন, যা ভারতে তার কুখ্যাতি ছড়িয়ে দেয়। তার দ্বিতীয় সমুদ্র যাত্রার সময় মাদায়ি-তে তিনি কালিকট থেকে মক্কায় যেতে থাকা একটি জাহাজ আটক করেন৷ প্রত্যক্ষদর্শী থম লোপেজ এবং ঘটনাপঞ্জী লেখক গ্যাস্পার করিয়া বিশদভাবে বর্ণনা করেন যে, জাহাজটিতে থাকা চারশ যাত্রীর মধ্যে পঞ্চাশ জন মহিলা ছিল৷ গামা জাহাজটিতে লুটপাত চালায় এবং জাহাজের যাত্রী, মালিক এবং মিশরীয় একজন রাষ্ট্রদূত সহ সকলকে জীবন্ত জ্বালিয়ে হত্যা করে৷ তারা তাদের সম্পদের বিনিময়ে মুক্তিপণ চেয়েছিল যা দিয়ে ফেজ রাজ্যের সকল খ্রিস্টান ক্রীতদাসদের মুক্ত করে আনা এবং আরো অনেক কিছু করা যেত, তবুও তাদের নিষ্কৃতি দেয়া হয়নি। দা গামা দেখেছিল যে মহিলারা তাদের স্বর্ণালংকার এবং তাদের বাচ্চাদের ধরে প্রাণভিক্ষা চাইছিল ৷
কালিকট থেকে মুসলিমদের বিতারনের জন্য হিন্দু জামরিনের কাছে দাবির পর, পরবর্তীতে দা গামার কাছে তালাপ্পানা নাম্বুথিরি নামের একজন উচ্চপদস্থ ব্রাহ্মণকে আলোচনার জন্য পাঠানো হয়। দা গামার ব্রাহ্মণকে গুপ্তচর বলে সন্দেহ করে তার ঠোঁট এবং কান কেটে সেই জায়গায় কুকুরের কান লাগিয়ে দেবার নির্দেশ দেন৷
বিরতি
এরপরে প্রায় দুই দশক দা গামা নীরবে নির্জনে সময় অতিবাহিত করেন, এবং সবধরনের ভারতীয় রাজকীয় কাজ থেকে দূরে সরে থাকেন। ম্যানুয়েল প্রথম-এর সহায়তায় তার প্রচেষ্টা খুব কমই স্বীকার করা হয়ে থাকে।
তৃতীয় ভারত অভিযান এবং মৃত্যু
১৫২১ সালে রাজা প্রথম ম্যানুয়েলের মৃত্যুর পর তার পুত্র এবং উত্তরসূরি, পর্তুগালের তৃতীয় জন ক্ষমতায় এসে বিদেশের সাথে সামুদ্রিক অভিযান চালু রাখার সিদ্ধান্ত নেন। এজন্য তিনি পুরাতন আলবুকারক ক্লিক এর থেকে সরে এসে নতুন করে যাত্রার পদক্ষেপ নেন। ফলে রাজনৈতিক অভিজ্ঞ ভাস্কো দা গামাকে নতুন রাজার নিয়োগদাতা এবং কলাকুশলী হিসেবে গুরুত্বপূর্ণ উপদেষ্টার দায়িত্ব দেবার সিদ্ধান্ত নেয়া হয়৷
বিবাহ এবং সন্তানসন্ততি
ভাস্কো দা গামা এবং তার স্ত্রী, ক্যাটেরিনা দি এটেইদের ছয় পুত্র ও এক কন্যা সন্তান ছিল:
১৭৪৭ সালে তার পুরুষ পক্ষের বংশ পরম্পরার অবসান ঘটে, যদিও বর্তমানে তার কন্যা পক্ষের লোকেরা তার উপাধি বহন করছে।
সুজাউল
সুজাউল বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের মৌলভীবাজার জেলার বড়লেখা উপজেলার দক্ষিণ শাহবাজপুর ইউনিয়নের অন্তর্ভুক্ত।
ভৌগোলিক অবস্থান
সুজাউল বাংলাদেশের উত্তর-পূর্ব কোণে আসাম সীমান্তের ৫ কিলোমিটারের মধ্যে অবস্থিত। গ্রামের অনতিদূর দিয়ে সুনাই নদী প্রবাহিত হয়। মাধবকুণ্ড ইকোপার্ক ও জলপ্রপাত থেকে সুজাউল গ্রামের দূরত্ব প্রায় ২০ কিলোমিটার।
জনউপাত্ত
সুজাউল গ্রামের জনসংখ্যা প্রায় ৫,১১৭ জন, যাদের অধিকাংশই স্থানীয় সিলেটি জনগোষ্ঠীর বাঙালি মুসলমান।
শিক্ষা ও সংস্কৃতি
সুজাউল সিনিয়র ফাযিল মাদ্রাসা গ্রামের উল্লেখযোগ্য শিক্ষা প্রতিষ্ঠান। এছাড়া গ্রামে একটি সরকারি প্রাথমিক বিদ্যালয়ও রয়েছে। সুজাউল ক্লাব ইউনিয়নের মাত্র চারটি ক্রীড়া সংগঠনের অন্যতম। গ্রামের মুসলমান ধর্মসম্প্রদায়ের জন্য দুইটি জামে মসজিদ, একটি ইদগাহ এবং একটি কবরস্থান রয়েছে।
যাতায়াত
সুজাউল শাহবাজপুর রেলওয়ে স্টেশন থেকে ৪.২ কিলোমিটার দূরত্বে অবস্থিত। বড়লেখা থেকে সড়কপথে সুজাউল গ্রামের দূরত্ব ৮.১ কিলোমিটার।
হেলেনা র‍্যাপ হত্যা
আক্রমণ
১৯৯২ সালের ২৪ মে সকাল সাড়ে সাতটার দিকে ১৮ বছর বয়সী ফিলিস্তিনি জঙ্গি ফুয়াদ মুহাম্মদ আব্দুলহাদি আমরিন ১৫ বছর বয়সী ইজরায়েলি স্কুলছাত্রী হেলেনা র‍্যাপকে হত্যা করে। সে উপকূলীয় ইজরায়েলি শহর বাত ইয়ামের বেন-গুরিয়ন এবং জাবোটিনস্কি রাস্তার কোনে ছুরি দিয়ে তাকে আঘাত করে হত্যা করে।
পরে
অপরাধীকে গ্রেপ্তার করা হয়েছিল এবং যাবজ্জীবন কারাদণ্ড দেওয়া হয়েছিল। ইসলামিক জিহাদ এই হামলার দায় স্বীকার করেছিল। ১৯৯৫ সালে ইসলামিক জিহাদের প্রতিষ্ঠাতা ফাতি শিকাকিকে লক্ষ্য করে হত্যা করার অন্যতম কারণ ছিল এই হামলা।
এই হামলার পর, হাজার হাজার বাট ইয়াম অধিবাসী উল্লেখযোগ্য হস্তক্ষেপ ছাড়াই পাঁচ দিন ধরে শহরের রাস্তায় দাঙ্গা করে, সম্পত্তির ব্যাপক ক্ষতি করে এবং মাঝে মাঝে এলোমেলো আরব চেহারার পথচারীদের আক্রমণ করে। দাঙ্গার আয়োজকদের মধ্যে ছিলেন বারুচ মারজেল, যাকে পরে দাঙ্গায় অংশ নেওয়ার জন্য ৮ মাসের প্রবেশনের শাস্তি দেওয়া হয়। ৫ দিন পর, যে সময় হেলেনা র‍্যাপের বাবা জেইভ র‍্যাপ দাঙ্গাকে উৎসাহিত করেন, তিনি শেষ পর্যন্ত দাঙ্গাকারীদের ছত্রভঙ্গ করতে সাহায্য করার জন্য পুলিশের অনুরোধে সাড়া দেন এবং এর ফলে দাঙ্গা কমে যায়। অর কমিশনে ইজরায়েলি পুলিশ প্রধান আসাফ হেফেৎজ র‍্যাপের হত্যার পর পুলিশ যেভাবে দাঙ্গা পরিচালনা করেছে তার সমালোচনা করেছেন এবং দাবি করেছেন যে দাঙ্গাঅনেক আগেই ছড়িয়ে দেওয়া উচিত ছিল।
ফেই ওং
ফেই ওং (জন্ম: শিয়া লিন; ৮ আগস্ট ১৯৬৯) হলেন একজন হংকংয়ের গায়ক-গীতিকার এবং অভিনেত্রী, যাকে প্রায়ই "এশিয়ার ডিভা" বলা হয়। তার কর্মজীবনের শুরুতে তিনি সংক্ষিপ্তভাবে মঞ্চের নাম শার্লি ওং ব্যবহার করেছিলেন। তিনি বেইজিং -এ জন্মগ্রহণ করেন, ১৯৮৭ সালে হংকংয়ে চলে যান এবং ১৯৯০-এর দশকের গোড়ার দিকে ক্যান্টনীয় ভাষায় গান গেয়ে জনসাধারণের নজরে আসেন, প্রায়শই মূলধারার চীনা পপের সাথে বিকল্প সঙ্গীতের সমন্বয় করেন। ১৯৯৪ সাল থেকে, তিনি বেশিরভাগই তার স্থানীয় ম্যান্দারিনে রেকর্ড করেছেন। ২০০০ সালে, তিনি গিনেস ওয়ার্ল্ড রেকর্ডস দ্বারা বেস্ট সেলিং ক্যান্টো-পপ মহিলা হিসাবে স্বীকৃত হন। ২০০৫ সালে তার দ্বিতীয় বিয়ের পর, তিনি লাইমলাইট থেকে সরে আসেন, কিন্তু ২০১০ সালে মঞ্চে ফিরে আসেন।
হেলেনা র‍্যাপ হত্যা
পরে
এই ঘটনার পর হেলেনার বাবা জেইভ র‍্যাপ তার মেয়েকে স্মরণ করা এবং ইজরায়েলি সন্ত্রাসী হামলার শিকার সংস্থার চেয়ারম্যান হিসেবে জনসাধারণের কার্যক্রমে তার জীবন উৎসর্গ করেন।
ফেই ওং
ওং হংকং, তাইওয়ান, চীন এবং সিঙ্গাপুরে ব্যাপক জনপ্রিয়, তিনি জাপানেও একটি বড় অনুসারী অর্জন করেছেন। পশ্চিমে তিনি সম্ভবত ওয়াং কার-ওয়াই এর চুংকিং এক্সপ্রেস এবং ২০৪৬ চলচ্চিত্রে অভিনয়ের জন্য সবচেয়ে বেশি পরিচিত। যখন তিনি কক্টো টুইনস -এর মতো আন্তর্জাতিক শিল্পীদের সাথে সহযোগিতা করেছেন, ওয়াং ইংরেজিতে কয়েকটি গান রেকর্ড করেছেন, যার মধ্যে রয়েছে " আইস অন মি" - ভিডিও গেম ফাইনাল ফ্যান্টাসি VIII- এর থিম গান। ওং জনসমক্ষে "ডিভা উইথ ফিউ ওয়ার্ডস" হিসাবে পরিচিত এবং তার "ঠান্ডা" ব্যক্তিত্বের জন্য খ্যাতি অর্জন করেছে। এনসাইক্লোপিডিয়া অফ কনটেম্পরারি চাইনিজ কালচার- এ, জেরোয়েন ডি ক্লোয়েট তাকে "গায়ক, অভিনেত্রী, মা, সেলিব্রিটি, রয়্যালটি, যৌন প্রতীক এবং ডিভা সব একই সাথে" হিসাবে চিহ্নিত করেছেন। ওয়াংকে কেউ কেউ পূর্ব এশিয়ার সবচেয়ে বড় পপস্টার হিসেবে বিবেচনা করেন যার ক্যারিয়ার ব্যাপ্তি ৩০ বছরের বেশি।
হেলেনা র‍্যাপ হত্যা
পরে
১৯৯২ সালের ইজরায়েলি আইনসভার নির্বাচনের সময় সংঘটিত এই হামলার পর অনেক ইজরায়েলি রাজনীতিবিদ বাট ইয়ামে উপস্থিত হন এবং/অথবা এই হামলার বিষয়ে কথা বলেন। পুলিশ মন্ত্রী রনি মিলো এবং দক্ষিণপন্থী জাতীয়তাবাদী মোলেডেট দলের নেতা রেহাভাম জেইভি হেলেনা র‍্যাপের অন্ত্যেষ্টিক্রিয়ায় উপস্থিত ছিলেন। লেবার পার্টির রাজনীতিবিদ শিমন পেরেস ব্যাট-ইয়ামে আসেন এবং কিছু উদ্বেগ সত্ত্বেও স্থানীয় বাসিন্দারা তাকে স্বাগত জানান। ইজরায়েলি জনগণের অধিকাংশই এই সময়ের মধ্যে ইজরায়েলিদের ব্যক্তিগত নিরাপত্তার অবনতির জন্য দক্ষিণপন্থী শামির সরকারকে দায়ী করেছে। বাট ইয়ামে সংঘটিত দাঙ্গার ভিডিও লেবার পার্টির নির্বাচনী বিজ্ঞাপনে দেখানো হয়েছে যা লিকুদ সরকারের নিরাপত্তা পরিস্থিতির অবনতিকে দায়ী করেছে।